Diari Oficial de la Generalitat Valenciana


Sumari del DOGV 8393, del 28-09-2018 (2018/8858)

RESOLUCIÓ de 30 de juliol de 2018, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 422.50, Promoció del valencià i gestió del multilingüisme, per ingressos finalistes no previstos de la Unió Europea, per un import de 12.244,60 euros. Expedient número 09.017/18-071.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8393

Data del DOGV
:   28-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8858


Data del document
:   30-07-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de juliol de 2018, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 422.50, Promoció del valencià i gestió del multilingüisme, per ingressos finalistes no previstos de la Unió Europea, per un import de 12.244,60 euros. Expedient número 09.017/18-071. [2018/8858]  
L'organisme autònom de programes educatius europeus i la Generalitat, a través de la, llavors, Conselleria d'Educació, Cultura i Esport van subscriure, en el marc del programa Erasmus+ Associacions Estratègiques Educatives, el conveni de subvenció 2739-6-UJ88-CH216-758320, per al desenvolupament del projecte europeu «A bridge between cultures», que analitza la situació d'integració de l'alumnat gitano i les seues famílies a fi de millorar el seu èxit escolar. En el projecte, amb una durada de tres anys, participen diversos socis europeus i la conselleria assumeix el rol de soci coordinador econòmic. La subvenció total de la Unió Europea al projecte puja a un màxim de 235.851 euros, dels quals 61.223 euros es gestionen directament per aquesta conselleria i 174.628 per la resta dels socis col·laboradors.  
El conveni estableix com a forma de pagament, un primer lliurament en el moment de la signatura del 40 % de la subvenció, un altre 40 % una vegada justificat almenys el 70 % del rebut en el primer pagament i el 20 % restant, corresponent a la liquidació, una vegada presentat l'informe final.  
Per haver-se rebut l'últim pagament del 20 % restant corresponent a la liquidació, i no incloure el pressuposat cap previsió per aquest concepte, la Conselleria d'Educació, Investigació, Cultura i Esport proposa una generació per un import de 12.244,60 euros, en el capítol 2 del programa 422.50, Promoció del valencià i gestió del multilingüisme.  
  
A aquest efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i dels articles 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza l'augment del pressupost d'ingressos en l'aplicació 492.01, Transferències corrents de la Unió Europea. Àrea d'Educació i Investigació, per import de 12.244,60 euros.  
  
Segon  
S'autoritza un augment de crèdit en l'aplicació 32.63.54.871.97.9 per un import de 12.244,60 euros.  
  
València, 30 de juliol de 2018.- El conseller d'Hisenda i Model Econòmic: Vicent Soler i Marco.